ליבק-מויסלינג

מויסלינג הוא מחוז של העיר ההנזית ליבק. במחוז מויסלינג נכללים הרבעים: הכפר העתיק מויסליג, ניינדורף, מורגרטן, רייקה וג'נין.

שם המחוז מויסלינג נגזר משם משפחת מויסלינג, שהייתה בעלת אחוזה בפאתי העיר ליבק, אותה קנה בשנת 1376 חבר מועצת עיר המדינה ההנזית ליבק, הֶרמַן פוֹן אוֹזֶנבּרִיגֶה .

 מיקום וצירי תנועה 
מחוז מויסלינג שוכן בין נהר טרווה לתעלת אלבה-ליבק הזורמת לנהר מדרום-מערב לעיר ליבק. במחוז מויסלינג עובר קו הרכבת ליבק - המבורג, בכפר העתיק מויסלינג עצמו נמצאת תחנת הרכבת ליבק-מויסלינגNah.SH plant sieben neue Bahnstationen, In: kn-online.de. 2. August 2018, abgerufen am 10. April 2020.. במויסלינג מצטלבים הכבישים ה- A 20 ומסילת הרכבת. המנהרה בכביש A 20 עוברת מתחת לשטח של הרובע העירוני ניינדורף, מהווה את הגבול בין הרבעים העירוניים מויסלינג/לנינדורף ומויסלינג/ג'נין. למחוז מויסלינג אין קשר ישיר לכביש המהיר.

ברובע מויסלינג/ג'נין יש מספר גדול של בנייני דירות. שישה מגדלי מגורים גבוהים במיוחד בדרום-מזרח, דומיננטיים מאוד בנוף. אזור הבילוי המקומי מויסלינג/אווה שייך אף הוא למחוז. 10,000 תושבי המחוז מתוך סך כל תושבי המחוז המגיע ל-11,600 גרים ברובע מויסלינג/ג'נין. ברובע נמצאים בריכת השחייה הבלתי מקורה העירונית ובית הקברות היהודי ברחוב נינדרפוף. אחוזת מויסלינג שהעניקה למחוז את שמו נהרסה בשנת 1970. במקום בו עמדה אחוזת משפחת מויסלינג עומד כיום בניין ציבורי בשם מרכז מוסלינגר Moslinger Mitte הנמצא בצומת דרכים סואנת. הפסל גונטר פרדיננד ריס יצר את פסלי הקירות שבחזית הבניין בשנת 1970. לאחר שכבר השתתף לפני כן בתערוכות דוקמנטה השנייה והשלישי ובביאנלה של ונציה. עבודות האמנות העשויות מפלדת אל חלד מומנו על ידי קרן פוסל מליבק.

מדרום מערב לרובע מויסלינג הישנה/ג'נין נמצאים הרבעים העירוניים ניינדורף ומורגרטן אמנם הם הגדולים ביותר בשטחם במחוז אבל גרים בהם רק כ־1400 תושבים. הבנייה ברבעים אלה מאופיינת בבניינים כפריים, צמודי קרקע וחד משפחתיים הבנויים לאורך רחוב Niendorfer Hauptstraße וברחובות המקבילים. אחוזת נינדורף ממוקמת גם היא ברחוב נינדורפר האופטשטראסה. רובע רייקה הוא כפר קטן בצפון-מערב המחוז עם כמאה תושבים.

 היסטוריה 
ממוזער| גוטרד פון הוולן בעל האחוזה במויסלינג מאז 1646

דורף וגוט מויסלינג הוזכרו לראשונה יחד עם נינדורף ורייקה בשנת 1265 כנכסיהם של קונרד ופרידריך פון מויסלינגן. מאז 1372 הם היו שייכים לבני משפחת לונברג שונים, כולל לראש העיר ליבק הירונימוס לונבורג ולמשפחה מנכבדי ועשירי העיר ליבק הפטריציאנית הוולן. כיוון שהיה ממוקם בדוכסות הולשטיין, הריבונות באזור הייתה סיבה למחלוקת מספר פעמים. גוטרד פון הוולן, בעל האחוזה מאז 1646, קידם את המחוז באמצעות יישוב בעלי מלאכה בצמוד לשערי העיר ליבק שהתחרו בבעלי העסקים שהיו מאוגדים בגילדות שבעיר. בשנת 1667 התפטר ממועצת העיר כתוצאה ממחלוקת על הרפורמה החוקתית של ליבק בתחום תזרים המזומנים והעמיד את מויסלינג תחת חסות דנית. רק בשנת 1802 רכשה מועצת ליבק את מויסלינג, נינדורף ורייקה בחזרהaus: Topographie und Statistik von Lübeck und dem Hamburg gemeinschaftlichen Amte Bergedorf von 1856.

הקהילה היהודית

בשנת 1656, היהודים הראשונים במויסלינג היו סוחרים וצורפים בין בעלי המלאכה שהתיישבו במחוז בחסות גוטהארד פון הוולן במויסלינג. חלקם הגיעו מהמבורג וחלקם היו יהודים שברחו מפולין לאחר מרד חמלניצקי הגיעו לאזור ולא קיבלו את הזכות להתגורר בליבק. בית הכנסת הראשון של קהילת יהודי ליבק - מויסלינג נמצא כאן מאז שנת 1727. בית הקברות היהודי במויסלינג, בו קבורים בני משפחת הרב של ליבק הרב שלמה סולומון קרליבך נמצא במחוז. לאחר שהקהילה היהודית בליבק הושמדה על ידי הנאצים בשואה, בית הקברות נסגר ולא היה בו שימוש עד שהקהילה היהודית בליבק גדלה כתוצאה מההגירה בשנות התשעים מברית המועצות לשעבר ומישראל. אז נפתח שוב בית הקברות וקברים חדשים נחפרו בשולי אזור הקברים הישנים.

בבית הקברות שבמויסלינג נמצא לוח זיכרון ומצבות המנציחות 38 יהודים ממחנה ברגן בלזן שנהרגו בהפצצת חיל האוויר המלכותי הבריטי את האניה הגרמנית הכף ארקונה שהפליגה לשוודיהStelltafel im Schöffengerichtssaal des Kulturforums Burgkloster in Lübeck. Bild aus dem Archiv Schreiber..

בבית הקברות טמונים גם 3 ילידים של מעפילי אניית המעפילים אקסודוס 1947 שהיו עצורים בחנה המעצר פפנדורף החל מספטמבר 1947. על קברי הילדים הוצבו מצבות ללא שם, עם שלטים שעליהם נכתב ילד מהאקסודוס ללא שם. בזמן מעצר מעפילי האקסודוס בפפנדורף המעפילים נמנעו מלמסור את שמותיהם האמתיים מחשש שהבריטים יחזירו אותם לארצות מוצאםAlbrecht Schreiber: KZ-Opfer auf dem Jüdischen Friedhof Lübeck-Moisling. In: Ohlsdorf - Zeitschrift für Trauerkultur, Ausgabe 72,I,2001 - Februar 2000. 

 בתי ספר 
מספרי תלמידים משנת הלימודים 2017/2018  Statistisches Amt für Hamburg und Schleswig-Holstein: Verzeichnis der allgemeinbildenden Schulen in Schleswig-Holstein 2017/2018 
 בתי ספר יסודיים
 בית הספר Mühlenweg, Moislinger Mühlenweg, מספר תלמידים 188 ב -9 כיתות
 בית ספר יסודי-לובק-נינדורף, ברחוב נינדרפור האופטסטראסה, 46 תלמידים בשתי כיתות
 בתי ספר יסודיים וקהילתיים
 בית הספר היסודי והקהילתי של היינריך מאן, בשם ברודר-גרים-רינג, 500 תלמידים ב -27 כיתות
 מרכזי תמיכה
 בית הספר אסטריד לינדגרן - מרכז התמיכה הגדול ביותר בשלזוויג-הולשטיין עם מוקדי החינוך המיוחדים של למידה, שפה והתפתחות רגשית וחברתית, 599 תלמידים ב -5 חוגים, בפיקוח בסך הכל.

 כנסיות 
 לותרני אוונגלי
 Wichernkirche, Andersenring
 קתולי
 St. Francis Church, Kiwittredder

 אנדרטאות תרבותיות 
 רשימת אנדרטאות תרבותיות בלובק-מויסלינג

 ביבליוגרפיה 



ראו גם
מחנה פפנדורף

 קישורים חיצוניים 

 (גרמנית)
 היסטוריה של מויסלינג הוא פרויקט של המחוז ובית הספר
 פרופיל מחוז 2003 - ליבק-מויסלינג
 מפת שכונות ומחוזות עם רקע טופוגרפי
 קוי גבלות: מויסלינג: מפות, ירושה, אחוזת עיירה, כלי חרס, בית ספר

 הערות שוליים 

קטגוריה:שלזוויג-הולשטיין: ערים
מויסלינג
קטגוריה:שכונות